CELEX: 52007PC0442
Language: mt
Date: 2007-07-24
Title: Proposta għal deċiżjoni tal-Kunsill li tawtorizza lil Franza tapplika rata ta' tassazzjoni mnaqqsa għall-petrol bla ċomb użat bħala fjuwil u mqiegħed għall-konsum fid-dipartimenti ta' Korsika skond l-Artikolu 19 tad-Direttiva 2003/96/KE

Avviż Legali Importanti

|

52007PC0442

	[pic] | KUMMISSJONI TAL-KOMUNITAJIET EWROPEJ |Brussel 24.7.2007KUMM(2007) 442 finaliProposta għalDEĊIŻJONI TAL-KUNSILLli tawtorizza lil Franza tapplika rata ta' tassazzjoni mnaqqsa għall-petrol bla ċomb użat bħala fjuwil u mqiegħed għall-konsum fid-dipartimenti ta' Korsika skond l-Artikolu 19 tad-Direttiva 2003/96/KE(preżentata mill-Kummissjoni)MEMORANDUM TA' SPJEGAZZJONI1. Kuntest tal-proposta-  Raġunijiet u għanijiet tal-propostaIt-tassazzjoni fuq prodotti ta' enerġija u elettriku fi ħdan il-Komunità hija rregolata mid-Direttiva tal-Kunsill 2003/96/KE[1]. Din id-Direttiva tispeċifika l-prodotti taxxabbli, l-użu li jagħmilhom taxxabbli u r-rati minimi li bihom għandhom ikunu intaxxati wara li jintużaw bħala fjuwil, għal ċerti użi industrijali jew kummerċjali jew għat-tisħin.Skond l-Artikolu 19(1) tad-Direttiva tal-Kunsill 2003/96/KE, il-Kunsill, billi jaġixxi b'mod unanimu fuq proposta tal-Kummissjoni, jista' jawtorizza lil kwalunkwe Stat Membru biex jintroduċi iktar eżenzjonijiet u tnaqqis fuq id-dazji tas-sisa għall-konsiderazzjonijiet politiki speċifiċi.L-għan ta' din il-proposta huwa li tippermetti lil Franza tapplika tnaqqis tar-rata ta' tassazzjoni għall-petrol bla ċomb użat bħala fjuwil u mqiegħed għall-konsum fid-dipartimenti ta' Korsika, sabiex tpatti parzjalment għall-ħlas addizzjonali ġġenerat mit-tbegħid ġeografiku u d-diffikultajiet ta' provvista.-  Kuntest ġeneraliPermezz ta' ittra ddatata s-16 ta' Ottubru 2006, l-awtoritajiet Franċiżi talbu l-awtorizzazzjoni biex japplikaw, billi hija taxxa enerġetika, rata mnaqqsa għall-petrol bla ċomb biss użat bħala fjuwil, bi tkomplija ma' prattika segwita fil-qafas tad-deroga prevista mill-Artikolu 18(1) tad-Direttiva 2003/96/KE, marbuta ma' l-Anness II, punt 6, it-tielet inċiż u qabel l-iskadenza tagħha. Din id-dispożizzjoni kienet tawtorizza lil Franza tapplika sal-31 ta' Diċembru 2006 rata mnaqqsa ta' tassazzjoni għall-konsum f'Korsika, bil-kundizzjoni li r-rati mnaqqsa jirrispettaw dejjem it-taxxi tas-sisa minimi fuq il-prodotti ta' l-enerġija previsti mil-leġiżlazzjoni Komunitarja. L-awtorizzazzjoni mitluba tikkonċerna EUR 1 għal kull ettolitru, għall-perjodu mill-1 ta' Jannar 2007 sal-31 ta' Diċembru 2012. Fit-13 ta' Frar u t-3 ta' Mejju, intbagħtet informazzjoni addizzjonali mill-awtoritajiet Franċiżi.Bil-għan li tiġġustifika t-talba għal awtorizzazzjoni skond l-Artikolu 19 tad-Direttiva tal-Kunsill 2003/96/KE, Franza sostniet l-insularità ta' Korsika. L-ispejjeż addizzjonali biex il-fjuwils differenti jaslu u jinħażnu fuq il-gżira jitnisslu minn din il-karatteristika, ostaklu li t-tnaqqis fit-tassazzjoni mitlub biħsiebu jikkumpensa parzjalment.Korsika għandha pajsaġġ muntanjuż: 10% biss tat-territorju tal-gżira għandu pendil ta' inqas minn 12% u, ħlief għall-pjanura tal-Lvant, l-artijiet watja huma kważi ineżistenti. Il-komunikazzjoni interna hija partikolarment diffiċli minħabba li l-widien ma jinfdux f'xulxin. Għalhekk, Korsika hija maqtugħa u maqsuma f'bosta mikroreġjuni.Għaldaqstant, filwaqt li, fuq il-kontinent, it-trasport u d-distribuzzjoni tal-petrol bla ċomb bi 95 ottan iqum EUR 8.05 kull ettolitru, dan jitla' għal EUR 17.34 f'Korsika. Fil-fatt, it-trasport marittimu tal-prodotti taż-żejt u l-kundizzjonijiet ta' ħżin fuq il-gżira jgħollu konsiderevolment il-prezz tal-fjuwil. Iż-żewġ depożiti taż-żejt tal-gżira jittrattaw 400 000 m3 fis-sena filwaqt li l-livell ta' profittabilità, meta jitqies id-daqs, ikun ta' madwar miljun metru kubu għal kull depożitu. Għaldaqstant, l-eżistenza ta' żewġ depożiti hija meħtieġa minħabba l-ġeografija insulari u l-ħtieġa li jinħażen il-fjuwil bil-għan li jiġi evitat li tieqaf il-provvista. B'hekk, fi Frar 2007, il-prezz medju annwali tal-petrol bla ċomb ikkonsmat fi Franza kontinentali stabbilixxa ruħu għal EUR 116.96 taxxi inklużi għal kull ettolitru. F'Korsika, dan l-ammont jiżdied bi EUR 3 sa 6 taxxi inklużi għal kull ettolitru, li jfisser differenza ta' EUR 4 sa 7 għal kull ettolitru mingħajr tnaqqis fiskali ta' EUR 1 għal kull ettolitru.[2]Id-differenzjazzjoni fiskali b'hekk tikkontribwixxi biex tiggarantixxi l-kontinwità territorjali mal-kontinent billi jitnaqqas b'EUR 1 għal kull ettolitru l-prezz tal-petrol bla ċomb, ammont li għadu anqas mill-ħlas addizzjonali.L-ispejjeż annwali tal-baġit marbuta mat-tnaqqis fiskali jammontaw għal EUR 890 000. B'poplazzjoni tal-gżira stmata għal 279 000 abitant fl-1 ta' Jannar 2007, li magħhom tinżdied poplazzjoni provviżorja għal staġun partikolari, kull konsumatur ta' petrol bla ċomb f'Korsika jibbenefika minn dan it-tnaqqis ta' sisa.-  Dispożizzjonijiet fis-seħħ fil-qasam tal-propostaId-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku.Id-Deċiżjoni tal-Kunsill 2005/767/KE ta' l-24 ta' Ottubru 2005 li tawtorizza lil Franza tapplika livell ta' tassazzjoni differenzjat għal ċerti fjuwils ta' magni, skond l-Artikolu 19 tad-Direttiva 2003/96/KE[3]. Ir-reġjonalizzazzjoni tar-rati tat-taxxa interna tal-konsum fuq il-prodotti taż-żejt mhux irfinat (petroleum) (TIPP) tikkonċerna kemm id-diżil kif ukoll il-petrol bla ċomb, użati bħala fjuwil. Din tagħmel parti mill-politika ta' deċentralizzazzjoni li l-awtoritajiet Franċiżi riedu billi din tagħti l-fakultà lir-reġjuni Franċiżi, fosthom l-awtoritajiet reġjonali ta' Korsika, biex jaġġustaw, sew 'il fuq sew 'l isfel, it-tariffi tas-sisa applikabbli lill-fjuwils. Din id-deċentralizzazzjoni hija konsistenti ma' approċċ li l-għan tiegħu hu li jsaħħaħ l-effikaċja amministrattiva billi jiżviluppa servizz pubbliku ta' kwalità aħjar u b'inqas spejjeż. Hija tagħmel ukoll parti minn politika ta' sussidjarjetà li tippermetti li d-deċiżjonijiet f'għadd kbir ta' oqsma jittieħdu fil-livell xieraq (ara d-Deċiżjoni 2005/767/KE, it-tieni premessa) u għalhekk tipprova tilħaq għanijiet differenti minn dawk li jipprova jilħaq it-tnaqqis fiskali mixtieq.-  Koerenza mal-politiki oħra u l-għanijiet l-oħra ta' l-UnjoniSkond l-Artikolu 19(1) tad-Direttiva tal-Kunsill 2003/96/KE, il-Kunsill, billi jaġixxi b'mod unanimu fuq proposta tal-Kummissjoni, jista' jawtorizza lil kwalunkwe Stat Membru biex jintroduċi iktar eżenzjonijiet u tnaqqis fuq id-dazji tas-sisa għall-konsiderazzjonijiet politiki speċifiċi. Kull talba għandha tiġi eżaminata mill-Kummissjoni li tqis il-funzjonament tajjeb tas-suq intern, il-ħtieġa li tiġi garantita kompetizzjoni ġusta u l-implimentazzjoni tal-politiki Komunitarji tas-saħħa, l-ambjent, l-enerġija u t-trasport.Id-differenzjazzjoni fiskali tpoġġi iktar fuq l-istess livell il-konsumaturi ta' petrol bla ċomb f'Korsika u dawn l-istess konsumaturi fuq il-kontinent, billi tikkumpensa parzjalment għall-ħlas addizzjonali li jġarrbu l-konsumaturi f'Korsika. Għalhekk, il-miżura għandha għanijiet ta' politika reġjonali u ta' koeżjoni.It-tnaqqis fiskali ma jmurx lil hinn mill-ispejjeż addizzjonali ta' trasport u ta' distribuzzjoni mġarrba mill-konsumaturi f'Korsika. Fil-fatt, it-tnaqqis ta' l-ispejjeż tal-petrol bla ċomb ta' EUR 1 għal kull ettolitru jibqa' ferm anqas kemm mill-ħlas addizzjonali kif ukoll mid-differenza bejn il-prezzijiet finali rispettivi.Barra minn dan, ir-rata ta' tassazzjoni mnaqqsa fuq il-konsum ta' petrol bla ċomb f'Korsika (EUR 57.92 għal kull ettolitru) tibqa' ferm ogħla mil-livell minimu Komunitarju stabbilit mid-Direttiva 2003/96/KE (EUR 35.90 għal kull ettolitru). Dan hu minnu anki jekk titqies ir-reġjonalizzazzjoni tat-TIPP awtorizzata mid-Deċiżjoni tal-Kunsill ta' l-24 ta' Ottubru 2005[4]. F'dan il-kuntest, l-awtoritajiet reġjonali ta' Korsika huma awtorizzati li jaġġustaw ir-rata tat-TIPP kif jirriżulta mid-dispożizzjonijiet previsti mit-tabella B ta' l-Artikolu 265 tal-Kodiċi tad-Dwana Franċiż. Dan l-aġġustament ma jistax ikun ogħla minn EUR 1.77 għal kull ettolitru, dan jikkostitwixxi l-ammont ta' aġġustament massimu awtorizzat lir-reġjuni. B'hekk, billi jingħaqdu t-tnaqqis fiskali mitlub u t-tnaqqis massimu li jista' jirriżulta mid-Deċiżjoni meħuda minn Korsika li t-TIPP tkun reġjonalizzata, ir-rata ta' tassazzjoni mnaqqsa fuq il-konsum ta' petrol bla ċomb f'Korsika tkun EUR 56.15 għal kull ettolitru, li tibqa' ferm ogħla mil-livell minimu Komunitarju stabbilit mid-Direttiva 2003/96/KE (EUR 35.90 għal kull ettolitru).Għaldaqstant, il-Kummissjoni hija tal-fehma li dan it-tnaqqis huwa kompatibbli ma' l-effett ta' inċentivazzjoni tat-taxxa fid-dawl tat-titjib ta' l-effiċjenza enerġetika.Fl-aħħarnett, din il-miżura hija aċċettabbli fir-rigward tal-funzjonament tajjeb tas-suq intern u l-ħtieġa li tkun garantita kompetizzjoni ġusta. L-għan tagħha hu biss li jikkumpensa parzjalment il-ħlas addizzjonali marbut ma' l-insularità. Fir-rigward tat-tbegħid u l-insularità tad-dipartimenti li għalihom tapplika, kif ukoll tat-tnaqqis limitat tat-tariffa, li huwa wkoll għoli ħafna meta mqabbel mal-minimu Komunitarju, il-miżura mhijiex se twassal għal ċaqliq marbut speċifikament mal-provvista ta' fjuwil.L-Artikolu 19(2) tad-Direttiva 2003/96/KE jipprevedi, għal dan it-tip ta' miżura, perjodu massimu ta' sitt snin, bil-possibbiltà ta' tiġdid. F'dan l-istadju, ikun xieraq li tingħata din l-awtorizzazzjoni għal sitt snin, jiġifieri l-perjodu mill-1 ta' Jannar 2007 sal-31 ta' Diċembru 2012.Jeħtieġ li jiġi garantit li Franza tkun tista' tapplika t-tnaqqis preċiż ikkonċernat, li huwa s-suġġett ta' din il-proposta għal Deċiżjoni, bi tkomplija mal-leġiżlazzjoni applikabbli qabel l-1 ta' Jannar 2007, fil-kuntest tad-deroga li tinsab fl-Artikolu 18 marbut ma' l-Anness II tad-Direttiva. Għaldaqstant, huwa f'loku li tingħata l-awtorizzazzjoni mitluba b'effett mill-1 ta' Jannar 2007.2. Konsultazzjoni mal-partijiet interessati u l-valutazzjoni ta' l-impatt-  Konsultazzjoni tal-partijiet interessatiIl-proposta tikkonsisti f'awtorizzazzjoni ta' deroga, li tikkonċerna biss lil Franza.-  Ġbir u użu ta' għarfien espertL-użu ta' esperti esterni ma kienx meħtieġ.-  Valutazzjoni ta' l-impattMhux applikabbli.3. ELEMENTI ġURIDIċI TAL-PROPOSTA-  Sommarju ta' l-azzjoni propostaIl-Kummissjoni tipproponi li tawtorizza tnaqqis fiskali ta' EUR 1 għal kull ettolitru sal-31 ta' Diċembru 2012, biex tippermetti lil Franza tapplika rata ta' tassazzjoni mnaqqsa għall-petrol bla ċomb użat bħala fjuwil u mqiegħed għall-konsum fid-dipartimenti ta' Korsika.-  Bażi ġuridikaL-Artikolu 19 tad-Direttiva tal-Kunsill 2003/96/KE.-  Prinċipju tas-sussidjarjetàJeħtieġ li jintgħaraf li l-qasam tat-tassazzjoni indiretta kopert mill-Artikolu 93 KE ma jaqax, minnu nnifsu, taħt il-kompetenza esklussiva tal-Komunità skond l-Artikolu 5 KE.Madankollu, l-eżerċizzju mill-Istati Membri tal-kompetenzi konkorrenti fil-qasam huwa strettament irregolat u limitat mill-miżuri ta' armonizzazzjoni tal-leġiżlazzjonijiet nazzjonali li diġà ġew adottati mill-Kunsill.Speċifikament, il-Kunsill biss għandu s-setgħa li jawtorizza Stat Membru jintroduċi xi eżenzjonijiet jew tnaqqis addizzjonali skond l-Artikolu 19 tad-Direttiva 2003/96/KE, hekk kif tipprevedi din id-dispożizzjoni. L-Istati Membri ma jistgħux jissostitwixxu l-Kunsill.Għalhekk, il-proposta hija konformi mal-prinċipju tas-sussidjarjetà.-  Prinċipju tal-proporzjonalitàIl-proposta tikkonforma mal-prinċipju tal-proporzjonalità. It-tnaqqis ta' l-ispejjeż tal-petrol bla ċomb ta' EUR 1 għal kull ettolitru jibqa' ferm anqas mill-ħlas addizzjonali mitlub (minn EUR 4 għal EUR 7 għal kull ettolitru).-  Għażla ta' l-istrumentStrument(i) propost(i): Deċiżjoni tal-Kunsill.L-Artikolu 19 tad-Direttiva 2003/96 jipprevedi dan it-tip ta' miżura biss.4. Implikazzjonijiet fuq il-baġitDin il-miżura ma toħloqx piż finanzjarju u amministrattiv għall-Komunità. Għaldaqstant, il-proposta ma għandha l-ebda effett fuq il-baġit tal-Komunità.Proposta għalDEĊIŻJONI TAL-KUNSILLli tawtorizza lil Franza tapplika rata ta' tassazzjoni mnaqqsa għall-petrol bla ċomb użat bħala fjuwil u mqiegħed għall-konsum fid-dipartimenti ta' Korsika skond l-Artikolu 19 tad-Direttiva 2003/96/KE(it-test bil-Franċiż biss huwa awtentiku)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku[5], u partikolarment l-Artikolu 19(1) tagħha,Wara li kkunsidra l-proposta tal-Kummissjoni,Billi:(1) Skond l-Artikolu 18(1) tad-Direttiva 2003/96/KE flimkien ma' l-Anness II tagħha, Franza hija awtorizzata li tapplika rata ta' tassazzjoni mnaqqsa għall-konsum f'Korsika. Din l-awtorizzazzjoni ngħatat sal-31 ta' Diċembru 2006.(2) Permezz ta' ittra ddatata s-16 ta' Ottubru 2006, l-awtoritajiet Franċiżi talbu l-awtorizzazzjoni biex japplikaw, billi hija taxxa enerġetika, rata mnaqqsa għall-petrol bla ċomb biss użat bħala fjuwil, bi tkomplija ma' prattika segwita fil-qafas tad-deroga msemmija hawn fuq u qabel ma din tiskadi. It-tnaqqis jammonta għal EUR 1 għal kull ettolitru. L-awtorizzazzjoniji hija mitluba għall-perjodu mill-1 ta' Jannar 2007 sal-31 ta' Diċembru 2012. F'Korsika, il-provvista ta' petrol bla ċomb fil-pompa timplika spiża żejda sostanzjali meta mqabbla mal-provvista fuq il-kontinent u l-prezzijiet finali huwa EUR 4 sa EUR 7 għal kull ettolitru ogħla minn dawk mitluba fuq il-kontinent.(3) Bit-tnaqqis tat-taxxa fuq il-petrol bla ċomb mitluba lill-konsumaturi f'Korsika, il-konsumaturi kkonċernati jitpoġġew iktar fuq l-istess livell ma' dawk fuq il-kontinent. Għalhekk, il-miżura għandha għanijiet ta' politika reġjonali u ta' koeżjoni.(4) It-tnaqqis fiskali ma jmurx lil hinn minn dak meħtieġ biex jitqiesu l-ispejjeż addizzjonali ta' trasport u ta' distribuzzjoni mġarrba mill-konsumaturi f'Korsika.(5) Il-livell finali ta' tassazzjoni jirrispetta l-minimi previsti mid-Direttiva 2003/96/KE, attwalment EUR 359 għal kull 1000 litru (jew EUR 35.90 għal kull ettolitru). Dan hu minnu anki jekk titqies l-awtorizzazzjoni mogħtija mid-Deċiżjoni tal-Kunsill 2005/767/KE ta' l-24 ta' Ottubru 2005[6], li l-effetti tagħha jistgħu jingħaqdu ma' dawk ta' din id-Deċiżjoni.(6) Fir-rigward tat-tbegħid u l-insularità tad-dipartimenti li għalihom tapplika, kif ukoll tat-tnaqqis limitat tat-tariffa, li huwa wkoll għoli ħafna meta mqabbel mal-minimu Komunitarju, din il-miżura mhijiex se twassal għal ċaqliq marbut speċifikament mal-provvista ta' fjuwil.(7) B'hekk, il-miżura kkonċernata mit-talba hija aċċettabbli fir-rigward tal-funzjonament tajjeb tas-suq intern u l-ħtieġa li tiġi garantita kompetizzjoni ġusta u mhijiex inkompatibbli mal-politiki Komunitarji dwar l-ambjent, l-enerġija u t-trasport.(8) Għaldaqstant, jeħtieġ li Franza tkun awtorizzata, skond id-dispożizzjonijiet ta' l-Artikolu 19(2) tad-Direttiva 2003/96/KE, li tapplika rata ta' tassazzjoni mnaqqsa applikabbli għall-petrol bla ċomb użat bħala fjuwil u mqiegħed fil-konsum f'Korsika, sal-31 ta' Diċembru 2012.(9) Jeħtieġ li jiġi garantit li Franza tkun tista' tapplika t-tnaqqis preċiż ikkonċernat, li huwa s-suġġett ta' din id-Deċiżjoni, bi tkomplija mal-leġiżlazzjoni applikabbli qabel l-1 ta' Jannar 2007, fil-kuntest tad-deroga li tinsab fl-Artikolu 18 marbut ma' l-Anness II tad-Direttiva 2003/96/KE. Għaldaqstant, huwa f'loku li tingħata l-awtorizzazzjoni mitluba b'effett mill-1 ta' Jannar 2007,ADOTTA DIN ID-DEĊIŻJONI:Artikolu 1Franza hija awtorizzata tapplika rata ta' tassazzjoni mnaqqsa għall-petrol bla ċomb użat bħala fjuwil u mqiegħed għall-konsum fid-dipartimenti ta' Korsika.Bil-għan li jiġi evitat kumpens żejjed, it-tnaqqis ma għandux imur lil hinn mill-ispejjeż addizzjonali ta' trasport, ħżin u distribuzzjoni meta mqabbla ma' Franza kontinentali.Ir-rata mnaqqsa għandha tirrispetta l-obbligi previsti mid-Direttiva 2003/96/KE, u partikolarment ir-rati minimi msemmija fl-Artikolu 7.Artikolu 2Din id-Deċiżjoni tapplika mill-1 ta' Jannar 2007 u tiskadi fil-31 ta' Diċembru 2012.Artikolu 3Din id-Deċiżjoni hija indirizzata lir-Repubblika Franċiża.Magħmul fi Brussell,Għall-KunsillIl-President [1] ĠU L 238, 31.10.2003, p. 51.[2] Id-differenza tal-prezz imniżżla hawn fuq mhijiex riflessa totalment fil-prezz finali tal-pompa, billi r-rata tal-VAT hija iktar baxxa f'Korsika milli fuq il-kontinent.[3] ĠU L 290, 4.11.2005, p. 25.[4] It-tnaqqis li dan l-abbozz biħsiebu jawtorizza jkun japplika awtomatikament, mingħajr ma tinħtieġ deċiżjoni speċjali mill-awtoritajiet reġjonali ta' Korsika, filwaqt li aġġustament fil-kuntest tad-Deċiżjoni 2005/767/KE tkun teħtieġ tali deċiżjoni.[5] ĠU L 283, 31.10.2003, p. 51. Id-Direttiva kif emendata l-aħħar bid-Direttiva 2004/75/KE (ĠU L 157, 30.4.2004, p. 100).[6] ĠU L 290, 4.11.2005, p. 25.